Blood Sugar Sex Magik estió un autentico exito dende la suya publicación lo 24 de setiembre de 1991. Lo disco aconsiguió lo tercer puesto d'a lista d'o Billboard 200 y vendió mas de siet millons de copias nomás en os Estaus Unius. L'inasperau exito d'o treballo convirtió a los Red Hot Chili Peppers en superestrellas, y Frusciante prencipió a sentir-se incomodo con o suyo nuevo estatus. Poco dimpués d'a edición d'o álbum, prencipió a disgustarle l'amplia popularidat d'a banda. Kiedis escribió en a suya autobiografía, titulada Scar Tissue, que ell y Frusciante gosaban mantener acaloradas discusions dimpués d'os conciertos. Seguntes Kiedis: John deciba, «somos masiau populars. No amenesto estar a este libel d'exito. Nomás sería orgulloso d'estar tocando esta mosica en os clubs en os quals vustés tocaban fa dos anyos». Frusciante dició dimpués que l'aumento de popularidat d'a banda heba estau «masiau alto, masiau luen, masiau luego. Tot pareixeba estar pasando a la vegada y yo no podié fer-le frent». Tamién prencipió a creyer que lo destín lo yera aluenyando d'a banda. Quan los Chili Peppers prencipioron lo suyo chira mundial, Frusciante se convenció que no podría fer-lo entre la mesma, per lo que teneba que fer-lo en ixe momento. Frusciante admitió una vegada que heba estau un placer vivir en una existencia hedonista; manimenos, «a los vinte anyos prencipié a portiar-me bien y a mirar la mosica como una forma artistica d'expresión en cuenta d'una forma de ligarse a un montón de mocetas. Pa equilibrarme, teneba que estar muito modesto, muito antiestrella de rock». En unatra entrevista, lo guitarrista expresó: «No yera un buen momento, no congeniábamos como personas, no ye divertiu estar en una banda con a quala no desfrutas. Yo no toco pa ganar-me la vida, yo foi mosica perque amo fer-la y paso d'estar con chent que no ama fer mosica con yo». Frusciante se negó a salir a scena en una actuación en o Club Quattro de Tokio, lo 7 de mayo de 1992, decindo que heba deixau la banda. A la fin, los suyos companyers aconsiguioron convencer-le que tocase en aquell concierto, pero a l'atro'l día partió pa California. Quan lo mánager d'a banda le preguntó cómo podeba explicar a los fanes lo suyo repentina marcha, Frusciante respondió: «les digan que me torné loco»..